tartuNLP/wikipedia-smugri-20251201 huggingface dataset:
Фынтынеле-Коджалак ВЭС

Фынтынеле-Коджалак ВЭС () —Констанца жудецсэ Фынтынеле ды Коджалак румынэнь коммунатнесэ вармань электростанция. Малав 2,5 МВт вийсэ 240 ветрогенератор марто , сонзэ вейсэнь номинальной виезэ 600 МВт. Зярдо нолдызь тевс, сон ульнесь Румыниясо сехте покш ды мирсэть-масторсонть сехте покш вармань электростациятнестэ вейке. Электростанциянь операторось — ČEZ чешской энергетической компаниясь.
Кодамо сон.
Ветрогенератортнэ саить 12 км × 6 км тарка. Электростанциянь седе покш пельксэсь (139 ветрогенератор) ашти Фынтынеле коммунасо. Кадовозь 101 вармагенератортнэ аштить Коджалак коммунасо. Вармаэлектростанциянть ды инфраструктуранзо теема лангс ютавтозь весемезэ малав 1,1 млрд еврот.
Историясь.
Варма электростанциянть проектировизе "Continental Wind Partners" американь компаниясь. 2008-це иестэ сон миинзе проектэнть лангс праватнень ČEZ чешской энергетической компаниянтень. 2007-це иестэ мерезель строямось, тевесь ушодовсь 2008-це иень сундерьковсто. Проектэсь топавтовсь кавто этапка: васня турбинатне строявсть Фынтынелесэ, мейле — Коджалаксо. 2010-це иень аштемковсто васенце турбинась ключазь сетьс, 2012-це иень сундерьковсто электростанциясь целанек нолдазель эксплуатацияс.
Техникась.
Электростанциясонть General Electric 2.5 XL типень 250 вармагенераторт, виест малав 2,5 МВт. Эрьванть ступицань сэрезэ 100 м ды роторонь диаметрась 99 м. Истя, установкатнень сэрест малав 150 м. Вармагенераторонь пелькстнэ теезельть эрьва кодамо масторсо: лопасттне Бразилиясо, Испаниясо ды Германиясо; мотогондолатне Германиясо; башнянь сегменттнэ Германиясо ды Китайсэ; потмонь электрической компонентнэстэ седе ламотне теезь США-со.
Теезь электрической энергиясь максови ЛЭП-с ВЭСэнть туртов специальна строязь вете подстанциянь пачк.
Астувтовикс кизэ

«Астувтовикс кизэ» (, ) — Лучиан Пинтилие румынэнь режиссёронь эрямарт, кона лиссь 1994-це иестэ. Фильмась седе, кода раськетнень ютксо аладямонть, этнической «ванськавтоматнень», нарьгамотнень ды кежейчинть пингстэ чачи-касы офицерэнь векемань историясь.
Сюжетэсь.
Румыния, 1925-це ие. Мария-Тереза фон Дебреци ("Кристин Скотт Томас") а ваны сонзэ вечкиця офицерэнть ёнов, тонань кедь ало подразделения, косо служи Мария-Терезань мирдезэ. Тейтеренть отказамонзо кис сонзэ раськезэ кучови Болгария ды Румыния ютксо зыянов таркав, косо молить тюремат.
Джувара, Нягу

Нягу Джувара ( ; умарьковонь 18 (31)-це чи 1916-це ие, Бухарест, Румыния Королевства — якшамковонь 25-це чи 2018-це ие,
Бухарест, Румыния ) — румынэнь сёрмадей, историк ды дипломат.
Эрямо кизэ.
Васенце иетнестэ.
Чачсь ромунской аристократической раськесэ Бухарестсэ. Омбоце мировой войнасонть тюрсь восточной фронтсо, Одесса ало (1941) ранязель. 1943-це иестэ кадынзе икелень вановтонзо, ютась парламентаризма ёнов.
Дипломатонь карьеразо.
Се чистэнть, кода Румыния салавань кортамо вельде полавтынзе сонзэ ёно аштицятнень Омбоце мировойсэнть, Нягу ильтезель Швецияв дипломатической курьерэкс. Тосо сон пачтинзе инструкциятнень Фредерик Нану посолонтень ды тона ютавтсь консультацият Коллонтай советэнь посолонть марто эсь масторонть войнадо мейлень уцясканзо коряс ды седе, мезе арси теде Сталин. Войнадо мейле Нягу ледстнесь: а сонзэ, а Нанунь арасель мандатозо документэнь сёрмадстнемс..
Эмиграция.
Чумондызь шпионокс улемасо, теевсь Румыниясо показательной процессэнь «героекс», секс кадовсь мастортомбале. Тусь Парижэв ды кундась антикоммунистической тевс. Важодсь "Casa Românească" журналсо .
1961-це иестэ тусь эрямо Нигерэв, сёрмадстась те африкань масторонь МИДэнть марто контракт. Тосо сон ульнесь профессорокс ды А. Диори государствань прявтонь советникекс . Получась докторонь степень Сорбоннасо.
1984-це иестэ саезь одс эрясь Европасо, важодсьСвободная Европа Радиосо, секе тев ардтнесь Парижстэ Мюнхенэв ды мекев, истя жо яла ардтнесь США-в ды Канадав.
1989-це иеде мейле.
Велявтсь Румынияв 1989-це иень революциядо мейле. Сонзэ исторической роботанзо ды сонсь пек содавикст сёрмадеенть масторсо, ансяк, кода сонсь корты, профессиональной историктне ловить эйсэнзэ «любителекс». 2016-це иень умарьковсто сядо иень юбилеезэнзэ тензэ макссть Румыниянь Тештень Орден.
Олеся Журакивська

Олеся Журакивська (; 1973 ие Умарьковонь 13 чи, Киев ош) — Украинань театрань ды эрямартонь актриса.
Вайар, Диего

Диего Орасио Вайар Крус (; чачсь 1993 иень ожоковонь 15 чистэ , Тариха, Боливия) — боливийянь пильгеоскасоналксий, «Стронгест» клубонть ды Боливиянь пурнавксонь пельсидиця.
Клубсо налксеманзо.
Вайар — «Унион Тариха» клубонть трявкс. 2009 иестэ сон васенце лись ды зярс-бути налксесь «Атлетико Циклон» ды «Гарсия Агреда» кис. 2012-це иень ушодомсто тусь «Стронгест» клубс. Якшамковонь 29-це чистэ Пильгеоскава Боливиянь чемпионатсонть сон васенцеде лись «Насьональ Потоси»-нь каршо. Чадыковонь 15-це чистэ «Ла-Паса»-нонь каршо тюремасонть сон чавсь васенце «Стронгест» кис голонзо. Вайар клубонть кис налксезь колмоксть ульнесь изницякс Боливиянь чемпионатсонть. 2014-це иень чадыковонь 21-це чистэ Либертадорес кубоксонть перуанонь «Университарио» каршо пансь вейке оска. 2015-це иень эйзюрковонь 18-це чистэ Либертадорес кубоксонть чилинь «Универсидад де Чили» каршо Вайар пансь вейке оска. 2017-це иестэ Диего одов кармась Масторонь чемпионокс. 
Омбомасторонь налксеманзо.
2016-це иень таштамковонь 1-це чистэ Боливиянь пурнавксонть кис сон васенцеде налксесь кочкамо матчсонть 2018 иень мирэнь чемпионатсонть Перунь пурнавксонть каршо. 2019-це иестэ Диего понгсь яволявтомантень Американь Кубоксонть налксемантень Бразилиясо. Турнирсэнть сон налксесь матчсонть Бразилиянь пурнавксонть каршо.
Тееманзо.
Вейсэнь
 «Стронгест»
Колакст

Колакс - калавтыця пертьпельксэнь эли лома-пертьпельксэнь явления, конась ветяви ломанень эрямост серьстямос.
Ненть ютксто ванновить: паломат, чадоведьть, ды истя тов.
Пильгеоскань коряс Американь Кубкань талисмант

Аме́рикань Ку́бка — пильгеоскань национальной сборноень туртов неень континентальной турниртнэстэ сехте умонсесь, кона «Южной Американь чемпионат» лементь ало ютавтневи 1916-це иестэ саезь, неень лементь жо тезэ максызь 1975-це иестэ. Ансяк персонажось-талисманось васенцеде появась 1987-це иестэ турнирсэнть, Аргентинасо. Те ульнесь Гарделито лемсэ мультяшной ломань — сон прок ледстявтсь Карлос Гардель содавикс морыцянть ды актёронть, кона кассь Буэнос-Айрессэ.
Се шкастонть саезь Американь эрьва Кубкасонть эрсиль эсь талисман — Пингень Американь Кубкадонть башка, кона ютась 2016-це иестэ США-со. Американь Кубкань талисманокс седе сеедьстэ кочкавкшнось ракша. Колмоксть — ломань. 2001-це иестэ Американь Кубкасонть талисманокс ульнесь Америко арсезь персонажось, кона яволявтозель кода инопланетян. Теде башка, весть турнирэнь талисманокс ульнесь касовкс, Чоклито лемсэ мультяшной кукуруза Эквадорсо 1993-це иестэ Американь Кубкасо.
Молевкс

Молевкс - векторонь физикань покшолма, конась невти, зяров бырсэ моли тешксэсь кочказь ловома системанзо коряс. Тень валсо лемдить скаляронь покшолмаяк - каня векторонь молевкс модулензэ, каня вектор проекциянзо.
Капшавтома

Капшавтома - физикань покшолма, конась невти молевкс лиякстомоманзо бырсэчинть,
Кудоалкс

Кудоалкс - вачкомань кандыця конструкция, кудо пелезэ, конась максы весе вийть, ды сравты весе кудоалксонть лангс.
Сювокудо

Сювокудо ― вейсэнь лемесь аэждевикс кудотненень улипарочинть кирдемга.
Акасусо, Эусебио

Эусе́био Альфре́до Акасу́со Кола́н (; 1952-це иень чадыковонь 8-це чи, Лима, Перу) – перунь пильгеоскань налксиця, ортасо аштиця. 1975-це иестэ Американь Кубкань изниця, косо ульнесь Перу масторонь ортасо аштицянь полавтыцякс, 1979-це иестэ Американь Кубкань бронзань саиця, косо ульнесь 2 налксемасо. 1983-це иестэ Американь Кубкань саиця, косо ульнесь 6 налксемасо, 1983-це иестэ Масторлангонь пильгеоскань Пелькстамосо налксиця, косо ульнесь ортасо аштицянь полавтыцякс.
Налксемань ки.
Сборнойсэ налксемат.
Эусебио Акасусо 1975-це иестэ совавтозель Перунь сборнойс Американь Кубкань пильгеоскань пелькстамонтень, ансяк эсь тиринь масторонзо кис васенцеде лиссь налксеме 4 иень ютазь, 1979-це иень медьковонь 25-це чистэ ялгаксчинь налксемасо Колумбиянть каршо. Сестэ изнясь Перу – 2:1. Секе иестэнть Акасусо кармась ортасо прявт аштицякс Американь Кубкасо. Теде икеле Перу ульнесь Кубкань изницякс, секскак те масторонтень меревель ушодомс налксеманть полуфиналсто. Ансяк Чились перунсетненень эзь изняво ды колмоце таркась явозель Бразилиянть марто. Акасусо ульнесь кавонест налксематнесэ ды сырнень медаленть ваксс путсь Американь Кубкань бронзань медаль. 1982-це иестэ Акасусо понгсь Масторлангонь Пильгеоскань Пелькстамос, ансяк кода 7 иеде икеле сон ульнесь ортасо аштицянть полавтыцякс. 1983-це иестэ Акасусо колмоцеде налксесь Американь Кубкасо. Ульнесь 6 налксемасо, нолдась 6 оскат, ды тагояк сайсь бронзань медаль. Сборноенть кис Акасусо меельцеде налксесь Чили каршо Масторлангонь Пильгеоскань Пелькстамонтень стыкень налксемасо 1985-це иень ожоковонь 27-це чистэ. Се налксемасонть перунсетне изнязельть – 2:4. Весемезэ Эусебио Акасусо ютавтсь 30 налксемат, конатнесэ нолдась 34 оскат [1].
1683 ие

1683 ие.
Чачсть.
"Вн. истяжо: стэ"
Кулость.
"Вн. истяжо: стэ"
Лангакедь

Лангакедь — венелень кедь лангазо. Лангакедь свал одксты. Лутыця кедь пелькстэнзэ марто химикань ды биологиянь колавтыцяткак нардовить.
Васильев, Николай Петрович

Николай Петрович Васильев (1929—2013) — советэнь шкань налксиця ды театрасо важодиця. МАССР культурань заслуженной важодиця. Эрзя.
Эрямопингезэ.
Чачсь чугункань кинь лангсо важодиця раськесэ. Прядызе Мордовской вийкирдиень университетэнть (1972 иестэ), Н. К. Крупская лемсэ кинонь снимицянь курсат Весесоюзэнь раськетнень шкинемань Кудосо (1951).
1942—1952 иетнесэ важодсь Башкириянь колхойтнесэ ды заводга, 1952 иестэ саезь важодсь театрава Бугуруслан, Чебоксары ош, Алма-Ата, Астрахань, Сызрань ош, Великие Луки, Калинин, Усть-Каменогорск, Эрзямас ош, Фергана ошотнева. 24 иеть — Мордовской вийкирдиень раськень драмань театрасо.
1971 иестэ саезь — эйкакшонь музыкань школань прявтокс, «Вачкиця» () клубонь някань театрань ветицякс, «Умарина» МАССРень вийкирдиень киштема ды морамо кужонь прявток (с ), 1978 саезь 1979 иень видс— Мордовской радионь передачань теицякс.
Раськезэ.
Низэ — Зинаида Павловна Васильева (чачсь Кавкайкинакс, 1939), хоронь ветиця.
Эйкакшост:
Пезэмкс

Пезэмкс (пшти мандо) — те кезэрень шкань эсь прянь торонь эйстэ идемга-ванстомга ёртнемань, пупамонь-вачкодемань кедьёнкс. Недезэ - чувтонь, пезэ - пижень, кевень, кшнинь. Мукшновить, саемга, Ош-Пандосто.
Ош-Пандо

Ош-Пандо (Сайнелень ош) — археологиянь, модань коряс ламонькирдань, памятник Сайнелень вакссо Тумобуесэ, Мордовиясо, минек эрадо икелень II, I тёжапингень  — минек эрань I тёжапингень шкань. Ашти серэй поров модань пшти лисевкс лангсо. Лиядсть эсь прянь идемань вачкавкст: модань пандо ды чувовкс. Кувалмозо 81 метра, келезэ - 44 метрат. П.Д.Степанов ваннызе сонзэ 1946—1949 иетнестэ. Ош-Пандо — те васенце ваннозь балановской культурань эрямонь таркась (бронзань пинге). Кое-кона содыдейтнень коряс — фатьяновской культурань. &lt;br&gt;
Сон макссь лем те культурань периодизациянь шкантень. Таркастонть мукшновсть: кевень узерень петь, ведень кирдема пельть артовкс марто, пижень пезэмкс пе. Ульнесть ваннозь ломанень эрямо таркатнеяк. Муезетнень ютксо кшнинь пингень: сёвонень ведень кирдема кедьёнкст, калонь кундамонь кедьёнкст, налонь кшнинь ды ловажасто теезь петь, «сюро марто кирпецть», штырьдемань кедьёнкст.&lt;br&gt;
Ош-Пандонь верьце модась кадовсь именьковской культурань эрицятнень пельде: модасо чувозь эрямо таркатне ярсамопелень марто, чувозь варят товзюро марто, сокицянь-видицянь кедьёнкст (тарвазт, товзюронь яжамонь кевть), ушмотнень, алашасо ардыцянь кедьёнкст, кшнинь петь, сёвоньстэ ярсамонь кедьёнкст, эрьва-кодат тейтерьавань прянь мазылгавтыця тевть V—VII пингень. Муевксэтне кортыть Ош-Пандонь эрицятнень кезэрень эрзятнень марто сюлмамост ланга.
54.483615,46.502917 — Google картасо Ош-Пандонь невтема тешкст.
Нуянзин, Константин Алексеевич

Нуянзин Константин Алексеевич (чачсь 1902 иестэ, Покш Килейбуесэ - 1938), Тумобуень ВКП(б)нь райкомонь 1це секретаресь.&lt;br&gt; 
Сёрмадыцянь Васенце съездентень, конанть ветизе М.Горький 1934 иестэ, делегат. Тензэ максозоль судямонь-рядямонь вайгель (право решающего голоса). Мартонзо теке съездэнтень якась Куторкин, Андрей Дмитриевич.&lt;br&gt;
Важодема тарканзо.
1933 иестэ - Мордовской обкомонь пропагандань ды агитациянь отделэнь ВКП(б) прявт.&lt;br&gt;
1934 - 1936 иетнестэ Мордовиянь сёрмадыцянь вейсэндявксонь правлениянь прявтось. &lt;br&gt;
1936 - 1938 иетнестэ Тумобуень ВКП(б)нь райкомонь 1це секретаресь.&lt;br&gt;
Эрямо тарказоль - Дубинька (Тумобуе) велесь.&lt;br&gt;
Судямозо.
Понгсь "СССРень Верьце Судонь оенной судямонень алтазентне" конёвс - 1938 иень чадыковонь 19 чись (руз. "Список лиц, подлежащих суду военной коллегии Верховного суда Союза СССР" 19.04.1938 АП РФ, оп.24, дело 416, лист 176, кедьтешкст Сталин, Молотов, Каганович, Жданов).&lt;br&gt;
"«Лидер одной из корпоративных групп элиты Мордовии, готовившей отставку первого секретаря Мордовского ОК ВКП(б) М. Д. Прусакова»". 
Чумондозь: 58-6, 58-8, 58-11 УК РСФСР статьянь кувалт&lt;br&gt;
Судизь: 1938 иень панжиковонь 23 чистэ&lt;br&gt;
Чумондыцясь: СССРень Верьце судось&lt;br&gt;
Статьят: 58, п. 6, 58, п. 8, 58, п. 11 УК РСФСР&lt;br&gt;
Мерема: ледезель&lt;br&gt;
Чумонзо каявтызь: 1957 иень медьковонь 25 чистэ.
Лисьмапрятне.
БД "Жертвы политического террора в СССР"; Книга памяти Республики Мордовия
https://ru.openlist.wiki/%D0%9D%D1%83%D1%8F%D0%BD%D0%B7%D0%B8%D0%BD_%D0%9A%D0%BE%D0%BD%D1%81%D1%82%D0%B0%D0%BD%D1%82%D0%B8%D0%BD_%D0%90%D0%BB%D0%B5%D0%BA%D1%81%D0%B5%D0%B5%D0%B2%D0%B8%D1%87_(1902)
Щеглов, Александр Сергеевич

Александр Сергеевич Щеглов (20.03.1916 – 24.10.1989). Чачсь Тумобуень Кенде велесэ, Мордовиясо. Эрзянь сёрмадей. КПСС-сэ 1940 иестэ саезь. Сокиця-видиця раськень. Эрзя.&lt;br&gt;
Тонавтнемазо.
Сокиця-видицянь од ломанень Школа. &lt;br&gt;
1934 - 1939 тонавтнесь кавто-иень Пензань кулялопасо важодицянь туртов школасо заочна.&lt;br&gt;
1939 иестэ прядызе заочна Ленинградонь кулялопань сёрмадеень институт.&lt;br&gt;
Важодемазо.
Сокиця-видицянь од ломанень Школань прядомадо мейле важодсь колхойсэ ярмаконь ловномань ветицякс, мейле ловнома кудонь прявтокс.&lt;br&gt;
1934 иестэ саезь 1939 иенть видс важодсь буень кулялопасо.&lt;br&gt;
Теде мейле «Ленинэнь киява» од ломанень кулялопанть витницякс, ды «Пионерэнь вайгель» эйкакшонь ловнома пусмосо.&lt;br&gt;
1947 иестэ саезь эрясь Саранскойсэ ды важодсь кулялопань ды ловномапусмонь витницякс, сёрмалесь прозо ды драма. Ламо ютавты рузонь кельстэ Пушкинэнь, Лермонотовонь ды лиянь шкинемат.&lt;br&gt;
1967—1971 «Сятко (журнал-ковставкс)» ловномапусмонь прявт витниця.&lt;br&gt;
1941-1945 иетнестэ ойнасоль, турсь Москов ало. Ульнесь ранязь. Казезель Якстере тештень ды 2-це степенень Отечественной ойнань ордентнэсэ, зярыя медалензэ 
1947 иестэ понгсь демобилизацияс.
Сёрмадеень кизэ.
Васенцеде печатызь 1933 иестэ Тумобуень "Омбоце пятилеткань кисэ" кулялопасо, теде мейле свал печатылизь эрьва кодамо эрзянь ловномапусмосо ды кулялопасо.&lt;br&gt;
1940 иестэ лиссь васенце эйкакшонь валморонь пусмо - «Вишка патриот» («Маленький патриот»).&lt;br&gt;
1941 иестэ саезь - СССРень Сёрмадеень вейсэндявкссо.&lt;br&gt;
1944 иестэ лиссь башка книгасо «Гайкстак, бандура» поэмазо, конась алтазель Москов ало 1941 иестэ чавозень гвардеец-панфиловецень лецнема туртов.&lt;br&gt;
1950 «Комсомольский билет» пьеса, путозель театрасо 1951 иестэ Мордовской драмань театрасо.&lt;br&gt;
1951 «Ёвтнемат»&lt;br&gt;
1960 «Алкуксонь вечкема» &lt;br&gt;
1963 «Тесэ весе мазыйть» &lt;br&gt;
1964 «Иень перть» (эйкакшнэнь туртов)&lt;br&gt;
1965 «Вишка пьесат» &lt;br&gt;
1966 «Факир»&lt;br&gt;
1968 «Припятенть чиресэ», «Емась боень шкасто» «Уцяска»&lt;br&gt;
1969 «Чалпан» (эйкакшнэнь туртов)&lt;br&gt;
1970 «Повестть ды ёвтнемат»&lt;br&gt;
1971 «Стихть, поэмат, евкст» пусмо (эйкакшнэнь туртов)&lt;br&gt;
1976 «Трудная любовь. Повести и рассказы»&lt;br&gt;
1977 «Сёмань каникуланзо» (эйкакшнэнь туртов)&lt;br&gt;
1980 «Кавксть чачозь» роман-дилогия. Ф.Андриановонь ютавтомасо нолдазель 1990 иестэ кода «Егор Каргин» (1990).&lt;br&gt;
Истя жо «Эрямонь философия», «Ёндол», «Кирпецть», «Часияв ломань», «Чокшнесь эзь коле», «Из фронтового блокнота» ёвтнемат.&lt;br&gt;
Сёрмадовксонзо ютавтозь зярыя СССР-нь раськень кельтнес. Сехте содавикс ды мелень явицякс ашти «Комсомолонь билет» пьесась. Жанрань диапозонось - келей (ёвтнемат, пьесат, роман, фельетонт, кулят), тематикась - сюпав: ойна ланга, сокиця-видицядо, эйкакшненень.
Лисьмапрят.
Писатели Советской Мордовии. Биобиблиографический справочник, Саранск, 1970.
Грузинт

 
Грузинт (грузин: ქართველები) — картвель раське.
Ведяшкин, Иван Михайлович

Ведяшкин Иван Михайлович (чачсь 1923 иень умарьковонь 17 чистэ Орданьбуень Кельвядне велесэ, Мордовиянь Республикась - кулось 2009 иестэ таштамковонь 17 чистэ, калмазь чачома велесэ). Эрямопингезэ ютась Кельвядне велесэ, Куцян ды Чукалы велетнесэ. Сёрмадей. Эрзя.
Тонавтнемазо.
1942 - миномётной училищань курсант, w:Хлебниково (Долгопрудный) станциясь Московонь областьсэ&lt;br&gt;
1946 - 1947 Казанень медицинской институтонь студент.&lt;br&gt;
1952 - Прядсь Саранскоень тонавтомань институт&lt;br&gt;
1960 - Мордовской Университетэнь филологиянь факультет, заочна. &lt;br&gt;
Важодемазо.
1946 Ойнадо мейле важодсь ярмаконь ловныцянь лездыцякс колхойсэ.&lt;br&gt;
1947 - 1952 7-иень школань тонавтыця&lt;br&gt;
1952 иестэ саезь 40 иеде ламо тонавтсь велень эйкакшт эрзянь кельс Чукалы велесэ. Ветясь тосо "Васенце цянавт" сёрмадомань кужо. Сёрмадовксонзо лиснесть «Сятко (журнал-ковставкс)», «Чилисема» ловномапусмосо ды «Эрзянь правда» (кулялопа)» кулялопасо.&lt;br&gt;
Сёрмадовксонзо.
1987 - «Цеков Окся» («Соловей Окся») - исторической ёвтнема эрзянь кельсэ (рузкс ютавтызе Андриянов Ф.) &lt;br&gt;
1996 - «Чивалдо» («Солнечный свет»)&lt;br&gt;
1998 - «Куцян веледе ёвтамо» («Сказ о Кученяеве»)&lt;br&gt;
1997 - «Языки родной земли» валкс, козонь совавтозь ламо эрзянь стувтозь валт&lt;br&gt;
2006 - «Ратор енксонь морот» («Песни Приалатырья»)&lt;br&gt;
Зярыя сонзэ эрзянь валморонзо совасть хрестоматияс, сынст сёрмадомсто Ведяшкин совавты тевс эрзянь ёвтнемат ды легендат.
Ине Ойнасо улиця. 1942 иестэ - ранязель, аштесь Московонь 1853 эвакогоспитальсэ.
КПССсэ ашти 1949 иестэ панжиковсто саезь.&lt;br&gt;
Изнявксэнзэ.
1970 - казезель «Ламонь важодемань кисэ. Алтавит 100 иеть Ленинэнь чачома чистэ» (руз."В ознаменование 100-летия со дня рождения В.И.Ленина" (За доблестный труд) медальсэ. &lt;br&gt;
Филологиянь наукань кандидат&lt;br&gt;
2001 - Рузонь Сёрмадеень Вейсэндявкссо.&lt;br&gt;
Лисьмапрят.
Соловей Окся : Ист. повесть : [Для мл. и сред. шк. возраста] / Иван Ведяшкин; [Перевод с мордов.-эрзя Ф. Андрианова; Худож. Л. В. Попов]. - Саранск : Мордов. кн. изд-во, 1991. - 74,[4] с. : ил.; 16 см.; ISBN 5-7595-0558-0 : 60 к.
Крестьянская война под руководством Емельяна Пугачева 1773-1775 гг. (д. л.)
Женщина в крестьянском движении в Мордовии, 18 в. (д. л.)
FB 10 91-1/448
Бондяков, Иван Яковлевич

Бондяков Иван Яковлевич (чачсь 1896 иень умарьковонь 28 чистэ, Чембаронь уездэнь Карсаевка велесэ, неень шкане Пенза ёнксонь Белинской буень Карсаевка велесь – маштозь 1938 иень панжиковонь 23 чистэ, Саран ошсо). Мокшо.&lt;br&gt;
Мокшонь ды эрзянь келень содый, фольколоронь пурныця, тонавтыця, финнэнь-угрань кельтнень профессорось, сёрмалесь Б.Корсаевский лементь ало. Эрясь Саран ошсо. Бубрих Д.В-нь тонавтницязо. Репрессировазь. 
Тонавтнемазо.
Прядсь Карсаевкань вейке классонь тонавнтема тарка.&lt;br&gt;
Прядсь Поимень кавто классонь тонавтнема тарка.&lt;br&gt;
Важодемазо.
Тонавтсь велень вишка тонавтома таркава Пензань губерниява.&lt;br&gt;
1920 иетнестэ важодсь "Од веле" мокшонь кулялопасо&lt;br&gt;
1930 иетнестэ ульнесь Мордовиянь тонавтомань институтонь мокшонь келень кафедрань прявтокс.&lt;br&gt;
1931 - кармась профессорокс&lt;br&gt;
1933-1934 НИИМКень келень, литературань ды шкинемань прявтонь лездыця.&lt;br&gt;
Важодеманзо шкане явсь покш мель мокшонь лексикографиянтень, пурнась ламо фольклоронь ды этногорафиянь материалт. Ульнесь СССР-нь Наукань Академиянь анокстамонь Восточно-финской экспедициясо, конанть ветясь содавикс финнэнь-угрань келень содыдей - Д.В. Бубрих. Д.В.Бубрих явсь покш мель финнэнь-угрань кафедратнень СССР-сэ теевема туртов, вешнесь не кельсэ кортыцятнесэ ды анокстась эйсэст тонавтыцякс. Те экспедициянть мейле лиядсь ламо фотокувт мокшонь ды эрзянь ломантнеде ды сынст оршамотнеде. (Бубрих Д. В. "Краткий отчет о лингвистической экспедиции к мордве летом 1927 г." // ДАН СССР. Сер. В. 1927. № 13. С. 205-209; Мордовия. С. 38.)&lt;br&gt;
Сёрмадовксонзо.
1925 иестэ нолдась «Васенце аськолкс» пьесань пусмо эрзянь кельсэ.&lt;br&gt;
1928 Мокшеть моронза. М., 1928; Мордовские kiie "кто"и meze "что"// ДАН СССР. Сер. В. 1928. № 10. С. 205-206.
Маштомазо.
1938 иестэ понгсь 9-це номер ало "СССРень Верьце Судонь оенной судямонень алтазентне - 1938 иень чадыковонь 19 чись" конёвс (руз. "Список лиц, подлежащих суду военной коллегии Верховного суда Союза СССР" 19.04.1938 АП РФ, сёрмадовксось.24, 416-це тевесь, 176 лопась. Кедьтешкст Сталин, Молотов, Каганович, Жданов).&lt;br&gt;
Судизь: 1938 иень панжиковонь 23 чистэ. &lt;br&gt;
Чумондозь: 58, п. 7, 58, п. 8, 58, п. 11 УК РСФСР.&lt;br&gt;
Максcть: ледемс. &lt;br&gt;
Чумонзо каявтызь: 1958 иень аштемковонь 10 чистэ.&lt;br&gt;
Литературась.
Бубрих Д. В. "Краткий отчет о лингвистической экспедиции к мордве летом 1927 г." // ДАН СССР. Сер. В. 1927. № 13. С. 205-209; Мордовия. С. 38.)&lt;br&gt;
БД "Жертвы политического террора в СССР"; Книга памяти Республики Мордовия&lt;br&gt;
История мордовской советской лит-ры. Т. 2, 3. Саранск, 1971– 1974; Савин (13); История Мордовии в лицах: Биогр. сб. Саранск, 1994. Т. Н. Козина.&lt;br&gt;
Африка Мастор

Африка Ма́стор () — ламораськень ды Кирдимасторонь мастор, омбоце покшолмань коряс Евразиядо мейле, Куншкамодань иневедьсэнть шляви пелевеёндо, Якстересэнть — пелеве-чилисема ёндо, Атлантикань океансонть чивалгомасто ды Индийнь океансонть чилисемасто ды лембе ёндтнестэ.
Пемень

Пемень (, ) — те кудоракшань ваныця ломань, кона пуро марто нарсто-нарс якси.
Кинига

Кинига лиякс конёвкс лиякс непек (те одвал, юронзо ташто иранонь келень вал "nipēk, nipēs", течинь суоми-угрань кельтнесэ ульть-аштить: , ) — те керьксазь-стазь ды лангакссо тапардазь сёрмат-артовкст марто конёвонь лопат.
Сэтень

Сэтень () — те ломанень шкинемань-теемань келей кочксевкс. Ашти неявикс эль марявикс сэтень теевтень шкинемасто. Те теевтть шкицянь-теицянь мель эль колчи невтить, шнасызь-питнепутсызь мазычинзэ ды виензэ.
Конёв

Конёв (инеськень вал ) — те касыксонь эль нулатнэнь-валатнэнь целюлозасто теезь сэльгев авге. Ули-ашти чова лопакс, тевс нолдави сёрмадомань, артомань ды тапардамонь туртов.
Кавне (смустьтне)

Кавне (вишкине кав, )
Кав

Кав — те эрямовтомо каштомовтомо кудыне эль кудопелькс-нупаль.
Теважа

Теважа ("тев" ды "важа" валтнэстэ, ) — те альме лиякс теиця важодемапель.
Вазь

Вазь () — те коцтсто стазь эль понасто чиревтеме-пилевтеме сюлмазь прявельтявкс пря эждеманень.
Вознюк, Борис Леонидович

Борис Вознюк (; 1943 ие аштемковонь 14 чи, Уфа ош) — Украинань театрань ды эрямартонь актёр.
Кеберь

Кеберь (, ) — те эрьвакодат авгекстнестэ теезь, эрьвакодат ёнамонь туртов оршазь-кантнезь прявельтявкс.
Кудо

Кудо (, ) — те эрямо эль важодема тарка, кона улеви кода вишке шушкак, истя ламо кирдакш марто покшкудояк. Кудопелькст те сеедешкас кудалкст-кудопрят, кенкшт-вальмат, эрьвакодат нупальт. Течинь кудот ведень, уштомань ды цитерень топавтозь.
Покш кайгарш

Покш кайгарш () — те ракша Кайгаршонь кансто ("Spermophilus").
Сепе

Сепе (, ) — те кивестэ-кшнистэ эрьвакода теевтть чавомасо теиця ломань. Кезэрьстэ сепе те пазъёвкстнэньгак ломачачо (невтевксэкс Ильмаринэн, Гефест).
Сэпе

Сэпе (, ) — те пиже, ожо эль тюжа максосо теевиця ды сэпепувамосо таштавиця чине марто сэпей веца.
Максо

Максо (, ) — те сех покш сэря ломанень ды ракшань рунгосо.
Удем

Удем (, ) — те пря потсо аштиця эрня.
Эне

Эне, лиякс: вайгелькс, гайть() — те эрьвакодамо чачосо-юткосо келейгадыця ёланя кумбонь кондямо тарнома.
Тундот-Сёксть

Тундот-Сёксть () — те кезэрень Китаень колмосядт иень пинге, малав 771 ие Кристоздо икеле ды 476-403 ие Кристоздо икеле ютксо. Се шкане Чёу инемасторонь кирдивий ёмавсь: вишка инязорт-каназорт кедялдо лиссть. Лемксэзэ саезь Лу масторонь Конхвузесэ (паряк) сёрмадозь иезёрмадо. Зярдо те пинге прядовсь ушодовсь Торпинге Мастор Шка.
Конхвузь

Конхвузь лиякс Конфуций (, "Кун кол", 551–479 К.И.) — те Китаень ине преватясь. Эйсэнзэ шкизь-теизь инемель, конхвузьчи, мель яви вейке ломанень ды весе масторонь паро, тетянь-эйкакшонь ды инязоронь- ютко-ёжо, видечи, покштянь-покшнянь мельванома.
Конхвузьчи

Конхвузьчи, истяке жучи () — те мелень-пряветямонь лув, кона Конхвузь преватя шкись-тейсь ды тонавтнийть кастсть.
Ниле Инеёвкст

Ниле Инеёвкст ( ) — те Китаень таштопаро сех содавикс-кулявикс инеёвкст. Весе масторонь сёрмадовкстнэстэ сынь вейкеть сех ташто ды сех ловновикс ютксто. Косто-косто эзэзэст поладозь таго кавто инеёвксткак, "Сырне Каксьсэ Торла" ды "Преватянь Вирь". Иень лувга те:
Ды кавто омбо инеёвкст те:
Китаень инегуй

Китаень инегуй лиякс лун () — те Китаень кемемасо покш гуй кондямо пильге марто идемевсь, ведь, верепры, пиземе кирдиця паз.
Хямяляйнен, Альберт

Хямяляйнен Альберт (, чачсь 1881 иень даволковонь 20 чистэ Виитасаарисэ – кулось Хельсинки ошсо 1949 иень ожоковонь 8 чистэ), ульнесь финнэнь раськень содыдеекс ды этнографокс.
Кустаа Хямяляйнен тетязо ды Катарина Кауппинен авазо ульнесть сокицят-видицят. 1905 иестэ прядызе тонавтнеманзо Хельсинкинь университетсэ кода философиянь кандидат. Тонавтнемстэ явсь мель финнэнь-угрань кельтнень ванномантень, рузонь келентень ды литературантень, истяжо славянонь философиянень. Хямяляйнен ульнесь меельцетнеде финнэнь содыдейтнеде, конат пачколесть чивалгомаёнксонь финнэнь-угрань раськетненень: эрзянень, мокшонень, маринень ды удмуртт мезнень 1906-1911 иетнестэ, мейле Советтнэ пекстызь границатнень.&lt;br&gt;
Докторонь лементь идемадо мейле 1913 иестэ, сон тонавтсь 1914–1924 иетнестэ финнэнь, рузонь ды англань кельть Хямеенлиннань тонавтома таркасо. Теде икеле 1910-1912 важодсь Хельсинкинь университетэнь ловномакудосо, рузонь пелькссэ. Теде башка ульнесь Сенатсо ютавтыцякс 1914 иестэ. 1924–1931 иетнестэ сон ульнесь аркеологиянь комиссиянь прявтокс ды Сеурасааринь музеень прявтокс.&lt;br&gt;
1931 иестэ саезь 1949 иенть видс Хямяляйнен ульнесь финнэнь-угрань этнографиянь профессорокс Хельсинкинь университетсэ, тень коряс доцентекс ульнесь 1930-1931 иетнестэ. Важодема таркасто Хямяляйнен сёвнось объект лангс ваныця этнографиянь методонть, сонсь жо явсь седе ламо мель тематикань коряс ванномантень.&lt;br&gt;
Хямяляйнен ваннось Куншка Суоми масторонь раськень культуранть ды вачкамо лувонть; Куншка Скандинавиянь вирьсэ эриця финнтнэнь культураст ды тюлень лангс охотямонть, кода ташто койтнень ванстома тев. 1931 иестэ сон тейсь исследовательской ардома Вермландов.&lt;br&gt;
Хямяляйнен ульнесь Хельсинки ошонь музеень отделэнь прявтокс, истяжо 1940 иестэ ветясь культурань тевть Суоми масторонь ды СССРнь ютксо. Истяжо ульнесь Этнографиянь Вейсэндявксонь прявтокс ды Куншка Суоми масторонь Вейсэндявксонь прявтокс. Те меельце вейсэндявкссо Альберт Хямяляйненэнь куломадо мейле ульнесь теезь сонзэ ярмаксто стипендиянь лезэпарго (фонд), конанть вельде Хямяляйнен мерсь лездамс Куншка Суоми масторонь раськень эрямонь эрьва ёндо ваннома-тонавтнема.&lt;br&gt;
Гейкель, Аксель Олай

Аксель Олай Гейкель (; 1851 даволковонь 28 чистэ, Брандё, Аланд усиятне, Финляндской Ине Княжествась — 1924 таштамковонь 6 чистэ, Хельсинки ош, Суоми Мастор) — финнэнь раськеньсодыдей ды аркеологось, Хельсинкинь университетэнь профессорось, зярыясто вейкесь финнэнь-угрань раськеньсодамочинь (этнографиянь) ладицязо-теицязо.&lt;br&gt;
Эрямопингезэ.
Чачсь 1851 иень даволковонь 28 чистэ Брандё коммунасо Аланд усиятнень лангсо Финляндской Ине Княжествасо Швеция масторсто сазь раскесэ. Карл Гейкель () тетязо ульнесь лютерэнь церковань важодиця, аванзо лемезэль Эмма Фредерика Валлин ().&lt;br&gt;
1869 иестэ топавтынзе высшей тонавтнематаркань экзамент, конатнень вельде поступась университетс. 1880 иестэ идизе философиянь бакалаврань лемень диссертациянть, 1887 иестэ — лиценциатонь.&lt;br&gt;
1883 — 1910 иетнестэ ютавтсь покшт этнографиянь ды аркеологиянь коряс ванномат Россиянь финнэнь-угрань раськетнень ютксо. Хельсинкинь университетэнь профессорось.&lt;br&gt;
Кулось 1924 иестэ таштамковонь 6 чистэ Хельсинки ошсо.&lt;br&gt;
Поркка, Волмари

Волмари (Франс Вольдемар) Поркка (, 1854 иестэ умарьковонь 15 чистэ Вехкалахти – 1889 иестэ ацамковонь 25 чистэ Хельсинки ош) – ульнесь финнэнь келень содыдей, эсь шкава ульнесь вейке зярыя содавикс финнэнь раськень валморонь ванныцятнестэ ды секе шкава финнэнь-угрань кельтнень содыдеекс-ванныцякс. Сон пурнась раськень валморот Ингерманландиява 1881–1883 ды лиянь финнэнь-угрань эрямо таркатнева, козонь кучозель Финнэнь Литературань Вейсэндявкссэ. Тосо пурназельть ламо лайшемат, раськень морот ды койть-лувт.&lt;br&gt;
Эрик Поркка ды Хелена Кииски - тетянзо-аванзо ульнесть модань кирдицякс. Сон прядызе философиянь бакалавранть 1877 иестэ ды важодсь школань тонавтыцякс Хельсинки ошсо 1878 иестэ саезь 1882 иень видс.&lt;br&gt;
Теде мейле Поркка тонавтнесь келеньсодамочи (языкознания) ды фонетика Лейпцигсэ ды кармась философиянь докторокс 1885 иестэ сень кувалт, што сёрмадсь диссертация немецень кульсэ, конась ловось заслуженнойкс. Сы иестэ - 1886 - сонзэ путызь Хельсинкинь университетэнь финнэнь келень лекциянь ловныцякс. 1881–1883 иетнестэ сон пурнась кавто тёжат раськень морот Ингерманландиясэ. Меельце ардоманзо сон невтизе лисезь 1886 иестэ Суоми мастор-книгасо. &lt;br&gt;
Диссертациянь сёрмадомадо мейле 1885 иестэ Поркка тусь маринь (се шкава "черемисэнь") ёнов Финнэнь-угрань вейсэндявксэнь ярмак лангс, ансяк 
иень ютазь тензэ савсь велявтомс кудов кувалт.&lt;br&gt; 
Колмо иень перть сон лечась Германия Масторсо, ансяк эрямонзо перть маринь коряс пурназь содамочись эзь ульне печатазь. Ансяк сонзэ куломанзо мейле 1895 иестэ лиссь "Tscheremissische Texte mit Übersetzung" маринь коряс пурназь материалтнэ.&lt;br&gt;
Поркка, конась ульнесь чачозь Суурсаарисэ, кандсь панфиннизмань арсемат. Сон ульнесь "Ванстыця" (Valvoja) кулялопань ладиця ды сёрмалиця (саемга валкоцт (статья) ""Суурсааронь эрямодо" (1881), "Ингерманландиянь лайшемат" (1883) ды "Финнэнь кельсэ иневедень валт"" (1885). Суурсааронь эряцят ды панфиннизмань арсемань кандыцят пек сонзэ вечкелизь ды явсть тензэ покш мель. Порккань калмамотарказо кармась малава озноматаркакс..&lt;br&gt;
Поркка кулось 1889 иестэ, ульнесь апак урьваксто.
Резэмаорма

Резэмаорма ( (ташто валось "чахотка") - те тевелявэнь (мелькень) орма.
Тевеляв

Тевеляв, лиякс кортыть: мельке (, ) — ломанень коштсо лексема кавто пелькст, аштить мештесэ. Тевелявонь стака ормазо - резэмаорма.
Меште

Меште (, ) — рунгонь верьце пелькс.
Сэря (тумо)

Сэря, (, ) — эмеж-пеште. Коське, вейке товонь, алце синкартной касовкс, калгодо кирдиця пель марто. Касы тумо прясо.
Лепе кал

Лепе кал, лиякс: лепекал (, ) — кал.
Сараз мукор варя

Сараз мукор варя, лиякс кортыть: сараз мукоро, сильге( (, ) — те кедь лангсо од теевкс, поте прянь кондямо, тееви вирусдо.
Вирявань черть

Вирявань черть(, ) — ламоиень тикшень касовкс, вейке долянь.
Содамоёвкст.
Александровка (Чополтбуе)

Александровка () — од веле Чополтбуесэ, Мордовиясо.
Армей веле

Армей () — веле Чополтбуесэ, Мордовиясо.
Веселай

Веселай () — од веле Чополтбуесэ, Мордовиясо.
Эзне

Эзне, лиякс: полда (, ) — тов-тев якиця, рунгосо ловажань вейсэндямо, ютко марто, ланга вельтязь синовиальной вельтямосо.
Ракшань эзнентень мерить "качо".
Судокстомо

Судокстомо, (валось тееви валстонть, "род.п." «судо»; ) — судопотмонь орма. Ормалгадомась микробадо ды вирусдо; тееви кельмемадо, пулев таркадо.
Чалган

Чалган () — те леень кал. Ашти ськамонзо чалган ("Abramis") раськесэ, ловови карпонь (Cyprinidae) кондямокс.&lt;br&gt;
Сехте покш кувалмозо — 82 см, сталмозо — 6 кг, сехте кувака эрямопингезэ — 23 иеть.
Човарка

Човарка (, ) — кал карпонь раськень.
Курсякст

Курсякст (, ) — тештеньпусмо, конась ашти 83 тештестэ, ломань сельмсэ неявиця. Курсякст — сехте содавикс ды неявиця тештеньпусмо, сень лангс апак вано, што эйсэнзэ ансяк 6 тештть 4-це тештень покшолмадонть покшт. Чись ашти Курсякстсо ожоковонь 31 чистэ саезь сундерьковонь 22 чис. Сехте вадрясто неявиця - чадыковсто ды панжиковсто.
Кукила

Кукила (, ) — лейсэ эриця кал, карпань раськень (Cypriniformes). Покшолмазо — 15—18 см, кой-конат касыть 30 см видс. Рунгост кувалгавтозь, вадрясто содавиця лукш марто. Кургонть перька 10—12 сакалнэть, пулозо кругловой.
Туво кал

Туво кал (, ) — карпань раськень калось, ашти ськамонзо Pelecus карпань раськень кужосо.
Якстере кал

Якстере кал (, ) — осётра раськень эрьва калтнэ ды лият. Мерить "якстере кал" мекс потмо сывелесь якстере.
Ведьбаляга

Ведьбаляга,, лиякс: ведень лукш, ведьлукш,, ведень ожо цеця(Сурвелесэ кортыть ведьбаяга) (, ) — буе ведень тикшень Ведьбалягансетнень раськень (Nymphaeaceae). Эйсэст совавтовить малав 50 видт. Содавикс кода тикше покш укшныця ведь лангсо лопань ды цецянь марто.
Гуйкал

Гуйкал, гуйгал - (, ) - леень кал, вельть моли гуень ёнов, ансяк седе эчке ды нурькине.
Марч

 
Марч (, ) — кавто пельксэнь тикшень касовкс, ципирькаенсетнень раськесь (Amaranthaceae).
Чей

Чей (, ) — ламоиень тикше, Cyperaceae (осоковые) раськень.
Паксянь уроньпуло

Паксянь уроньпуло, лиякс: уроньбуло,пестай, петькелька, букань пуло, пичетикше (, ) — ламоиень тикшень касовкс, Уроньпулонсетнень раськесь ("Equisetaceae").
Чульматикше

Чульматикше -(, ) — ламоиенть тикшень касовкс Asteraceae (Астровой) раськень.
Хрисанфов, Николай Васильевич

Никола́й Васи́льевич Хриса́нфов ( (Миикул Крисун); 1898 иень медьковонь 27 чистэ, Вохтозеро велесэ, Олонецкой губерниянь Петроской уездэсь — 1938 иень якшамковонь 8 чись, Сандармох, Медвежьегорской буесь, Карельской АССР) — карелэнь советэнь валморозей, ютавтыця, архивень важодиця.
Эрямопингезэ.
Чачсь сокиця-видицянь раськесэ, карел.
Тонавтнесь Петроской ошонь тонавтнема таркасо, Петроской тонавтомань семинариясо, Московонь А.Л.Шанявскоень лемсэ университетсэ. Прядызе Ленинградонь университетэнь историянь-филологиянь факультетэнть.&lt;br&gt; 
Ожоковонь революциянь шкане ульнесь кершъёнонь социалистэнь-демократонь ютксо. 1918 иень аштемковсто ульнесь Олонец губерниянь сокицянь-видицянь съездсэ улиця. 1918 иень медьковсто кочксезель Олонец губерниянь сокицянь-видицянь, важодицянь ды якстере армиянь депутатонь исполкомонь улицякс кершъёнксонь эсерэнь пельде кулозь К.В.Алмазов ярмаконь наркомонь таркас .
1919 иестэ важодсь тонавтыцякс I эскельксэнь Трудовой школасо. 1919 иень сёксестэнть саезь ульнесь Якстере армиясо. улиця. Воёвась Юденичень ушмонзо каршо, поляконь фронтсо, красноармеец, культпросветэнь важодиця, полконь судсо улиця. 1919 иестэ ульнесь арестовазь, кода икельце шкань кершъёнксонь эсэрень партиясо аштиця. Ульнесь олякстомтозь Олонец губерниянь прявтонть пшкадеманзо кувалт. 1924 иестэ прядызе Петроградонь университетэнь общественной наукатнень факультетэнть, мейле тонавтнесь вейке иень архивень важодицянь курсасо Куншкань Архивень Ленинградонь отделениясо.
Пек чавсь пря карелэнь келень кепедеманзо коряс, эзь мере тонавтомс карелтнэнь финнэнь кельсэ - истямо ульнесь 1920 иетнесэ официальной айгема тонавтомасо.
1924 иестэ путызь Карелэнь Куншкань архивень бюронь прявтокс. Н. В. Хрисанфовонь прявтокс улемстэ ульнесь теезь-ладязь архивень важодемась, ванстозь тёжадо ламо революциянь икелень архивень конёвтне. Сон свал эсь сёрмадовкссо эрьва-кодамо кулялопасо ёвтнесь архивень важодемадонть, явсь тенеть пек мель ды бажась пачтямс тень ловныцятненень.&lt;br&gt;
1936 иестэ саезь — Карелэнь наукань ды ванномань институтонь историянь ды революциянь секциянь важодиця.
Хрисанфов ютавтсь карелэнь келень ливвикень кортавкс лангс Александр Пушкинэнь ёвкст ды зярыя сонзэ валморот
1937 иень якшамковсто ульнесь ютавтозь А.С.Пушкинэнь «Попось ды сонзэ Балда важодицянть ланга ёвкс», конась мейле ловнозель радиова симфонической седямо марто, музыканть сёрмадызе Р.Пергамент
Арестовизь 1937 иень ожоковонь 26 чистэ. Судязь КАССР-нь НКВД-нь колмо ломанень кужосо 1937 иестэ ацамковонь 28 чистэ 58-10-11 статьянь коряс. Ледезель 1938 иень якшамковонь 8 чистэ Медвежьегорск станциянь маласо — (Сандармох)со.
КАССР-нь Президиумонь Верце Судось нолдызе чумонзо 1956 иестэ медьковонь 21 чистэ.
Кала, Юхо Хейкки

Юхо Хейкки Кала (, 1864 иень аштемковонь 19 чистэ, Каухавасо – 1929 иень аштемковонь 11 чистэ Хельсинкисэ) ульнесь финнэнь прявтвитницякс ды статистикань ванномань таркань прявтокс, вепссэнь келень ды раськень ванныця, Финнэнь-угрань вейсэндявкссэ улиця.
Тетязо Эльяс Херман Кала (икелев Нукала) ульнесь конторань важодиця, авазо Сусанна Вильгельмиина Сиппола. Сон ушодсь тонавтнеме Ювяскюлянь лицейсэ 1883 иестэ, мейле прядызе Хельсинкинь университетэнь философиянь факультетэнть 1891 иестэ ды кармась магистракс 1894 иестэ.
Кала важодсь Ууси Аура (Uusi Aura) кулялопань прявтвитницякс 1899–1904 ды теде мейле Чугункань кинь статистикань конторань прявтокс 1904–1929 иетнестэ.
Каухавасо, Хахтомаа таркасо, косо ульнесь Калань чачома тиринь кудозо панжозель 1881 иень Юханнус чистэ васеньце Финнэнь од ломанень вейсэндявкс. Юхо Хейкки ульнесь вететнень ютксо вейкесь, конась сёрмадстызе учредительной промксонть конёвонть. 1950-це иетнестэ Каухавас теезель 
"Й.Х.Калань вейсэндявкс" (). Вейсэндявксэнь кудонть стявтызь Калань калавтозь прявткудонь таркас. 
Юхо Хейкки урьвакссь 1897 иестэ, низэ - Майя Эрика Форсгрен. Цёраст ульнесь дипломат - Тойво Илмари Кала ().
Чуля

Чуля, лиякс: "бот." умарь, (, ) — те пичень эли кузонь тарадонь песэ касовкс. Эрсить кода атяка чулят (microstrobilus) истя аваканьгак (megastrobilus).
Пурьгине кев

Пурьгине кев - (), минералонь теевкс, кристаллонь ды аморфонь кремнезёмстэ (SiO2) аштиця.
Путкотевкс

Путкотевкс (, ) — те верьце кедень (дермань) путкодема. Юты зярыя часонь ютазь сонсь. Эрси, саемга, сескень сускомадо мейле.
Сааримаа, Эмиль Арви

Эмиль Арви Сааримаа (), 1905 иень видс кантнесь лем Эмиль Арвид Сёдерхольм () (1888 иень панжиковонь 13 чистэ Mюнямяки велесь – 1966 иень якшамковонь 23 чистэ Хельсинки ош) ульнесь келеньсодый, финнэнь келень тонавтыця, келень ванстомань специалист ды теде башка финнэнь содавикс сёрмадыцянь - Алексис Кивинь () витниця, ливень келень ванныця-тонавтниця. Тензэ максозоль профессоронь лемесь 1950 иестэ.
Эрямопингезэ.
Поступась тонавтнеме 1907 иестэ, прядызе тонавтнеманть философиянь кандидатокс 1910 иестэ.&lt;br&gt;
Сон ульнесь 1927-1936 иетнестэ "Ладиця" () прявтвитницякс. Те Virittäjä ловномапусмось лисни нейгак, тосо ванновить келень эрямонть эрьва ёнкснэ, сёрмадовить рецензият ды седе тов.&lt;br&gt;
1934-1952 иетнестэ важодсь финнэнь келень тонавтыцякс тейтерькань лицейсэ, теде мейле ульнесь тонавтыцякс Каллионь вейсэнь школасо, младшей тонавтыцякс Хельсинкинь тейтерькань №2 школасо ды прявттонавтыцякс Финской лицейсэ.&lt;br&gt;
Сааримаа ульнесь содавикс келень мельга ваныця, келеньсодыдей. Сон сёрмадызе ламонь кирдань нолдавкс "Kielenopas" школань тонавтнемакниганть ды лият финнэнь келень ды литературань коряс школань туртов алтазь ловномапусмот ды келень ванстомань коряс сёрмадовкст. Сааримаа ульнесь содавикс финнэнь келень Алексис Кивинь сёрмадыцянть пурназь сёрмадовксонзо 1915, 1916 ды 1919 иетнестэ витницякс. 1948 иестэ сон лемдезель Тиринь Келень Вейсэндявксэнь .
Важодсь Финнэнь-угрань вейсэндявкс марто: тонавтнесь-ваннось ливень кель, конась совиль балтонь-финнэнь келень раськень кужос.
Тетянзо-аванзо ульнесть: Каарле Сааримаа - красицясь ды Ханна Кнуутти. Низэ-полазо 1932 иестэ саезь - Алли Корхонен.
Ливтетевкс

Ливтетевкс - (, ) — кедень вирусонь орма, зярдо, саемга, турвава лисить вейке таркава ламо вишка путкотевкст.
Сюлот

Сюлот - (, ) — рунгонь пель. Ярсамопелень кирдемань ды лисемань системась, ули ракшатнень ды ломантнень. Ашти пеке потсо.
Камбраз

Камбраз () — те алашань ласте артнемапель. Сюлмави аельсэ.
Крандаз

Крандаз - () - ниле чаро лангсо ардомапель, эйсэнзэ кильдеви алашась.
Вежаське

Вежаське () — те ломанень эли ракшань ветеце сурось, конась сехте вишине.
Лена Белкина

Лена Белкина (); чач. 1987 Сундерьковонь 27 чистэ, Ташкент ош, СССР) — украинань оперань морыця (меццо-сопрано).
Вашингтон Джордж

Джордж Вашингтон (, 1732 иестэ даволковонь 22 чистэ — 1799 иестэ ацамковонь 14 чистэ) — васенце АВШ-онь президентэсь.
Ивановка (Чополтбуе)

Ивановка () — веле Чополтбуесэ, Мордовиясо.
Нурдо

Нурдо () — чаровтомо ускомапель, тевс нолдави тельня. Нурдонтень кильдить алашат, кискат, букат.
Нунолкай

Нунолкай (, ) — серэй куракш эли лиясто вишкине чувтт, совавтовить Розань (Rosaceae) раськентень. Тевс нолдави аволь ансяк мазычинь кисэ, ормань пичкавтомань туртовдак. Умарензэ ярсавицят. Истяжо тензэ мерить бояронь умарина.
Кузлем

Кузлем () — пичеоень кондямо, лиси кузонь (ды лиянь, чуля марто чувтонь) эйстэ керямодо мейле. Канксоми ушосо аштезь, истя сон вансты чувтонть: иляст потс вельме пангт, чувтокерень ярсыцят ды лият чувтонь ормалгавтыця тевть.
Пичеой

Пичеой, лиякс: кузой, кикшой () — вейсэнь лем весе ойтнень, конат паро шкасто аштить калгодокс ды чевтелгадыть эждемстэ.
Чувтокерь

Чувтокерь (, ) — се, мезесь ашти-копачи чувтонь рунгонть ушосто.
Пиче (рунгонь пелькс)

Пиче (, ) — рунгонь пелькс (малава свал эйстэдест кавто), ваньскавты верь, чурамо начконь теевемстэ пичеть ванстыть химиянь ёндо рунгонь парочи - гомеостаз. Совить чурамо начконь лисемань системас. Аштить ломанень рунгосо икеле, кой-зярдо лия таркаваяк.
Сант

Сан, коське сан, коськесан, каворьсан (, кортыть "жила") — те теевкс, конась ашти ды сывельзансто. Сынст вельде сантнэ сюлмавить ломанень камбраз марто. Улить "пильгесант".
Камбраз (рунгонь пелькс)

Камбраз 
( — «костязь», ) — рунгонь пелькс, те ломанень весе ловажанзо вейс саезь, . Лангозонзо педи сывель, сант, потсонзо аштить пичеть, тевелявт ды лият рунгонь потмопелькст.
Ирдез

Ирдез - (, ) — ловажат, молить кавтонь-кавто. Истят кавонзазтнеде ломанень - 12. Лия ловажатнень марто теить ломанень камбраз.
Алатырев, Василий Иванович

Васи́лий Ива́нович Ала́тырев (Покровской Урустамак, 1908 иень умарьковонь 1 чи — 1984 иень сундерьковонь 1 чи, Иж ош) — советэнь шкань келеньсодыдей, удмуртонь келень ды финнэнь-угрань кельтнень содый, филологиянь наукань кандидатось (1937), доцентэсь (1938).
Эрямопингезэ.
Васня тонавтнесь Бугульмань I эскельксэнь совпартшколасо, куншкань тонавтнеманть прядызе Казанень II эскельксэнь совпартшколасо. Тонавтнемань перть важодсь волостень ды буень исполкомонь коллективизациянь теицякс ды кшинь пурныцякс.&lt;br&gt;
1930 иестэ школанть прядомадо мейле важодсь ШКМ-нь прявтонь полавтыцякс Кукморонь буень Оштормо-Юмья велесэ.&lt;br&gt;
Ютась Казаньсэ тонавтомань институтсо анокстамонь курсат ды секе же иестэ поступась Лининградонь А.И.Герценэнь лемсэ тонавтомань институтc. 1934 иестэ прядомадонзо мейле кадызь аспирантурав секе же таркасо. &lt;br&gt;
1937 иестэ идизе «Удмуртонь келень сложносочинённой валт» диссертациянть Д. В. Бубрихень ветямонзо ало, самай конанть мейле травизе космополитизманть кисэ.&lt;br&gt;
1937—1938 иетнестэ важодсь наукань прявт сотрудникекс Келень ды сёрмадомачинь институтсо ды секе шкане Рузонь Наукань Академиянь Лингвистикань ванномань институтсо Ленинградсо. &lt;br&gt;
1938 иестэ путызь рузонь келень кафедрань прявтокс Карелэнь Республикань Тонавтомань институтсо. Советэнь ды финнэнь ютксо торпингесь ды теде мейле серэдемазо явизь В.И.Алатыревень наукадо ды тонавтомадо. Одс кармась важодеме 1940 иень умарьковсто рузонь келень кафедрань доцентэкс Карелэнь ды Финнэнь университетсэ. Се шкасто саезь 1955 иенть видс сон тонавтсь Карелиянь ды Удмуртонь высшей тонавтнема таркасо. Секе марто 1941 иестэ саезь ульнесь Удмуртонь тонавтомань институтсо удмуртонь келень ды литературань кафедрань прявтокс ды рузонь келень кафедрань прявтокс секе жо таркасо ды тувака Карелэнь-Финнэнь университетсэяк.&lt;br&gt;
Студентт марто важодемашкасто ловнось курсат: , , ташто славянонь кель, рузонь келень историянь грамматиканть, рузонь келень диалектологиянть, неень шкань рузонь кель, финнэнь-угрань филологияс совамо, , удмуртонь кель, удмуртонь келенть эрямопингезэ, удмуртонь келень диалектология.&lt;br&gt;
1955 иестэ В. И. Алатырев тусь важодеме Рузонь Наукань Академиянь Удмуртонь историянь, келень ды литературань иститутс, конась панжозель Удмуртонь АССР-нь Министрань Советэнь ало, косо эрьва кодамо таркасо важодсь пенсияс туема видс - 1978 иестэ.&lt;br&gt;
В. И. Алатырев ульнесь келенть эрьва ёндо ванныцякс, те теевсь васняяк секс, што ульнесь студенттэнь тонавтыцякс ды лия ёндо, се шкане удмуртонь келень ламо кевкстематне ульнесть апак ванно. Сон явсь мель удмуртонь келень валонть теемантень, лексиканень, этимологиянень, графиканень, орфографиянень. Сонзэ ванноманзо мольсть финнэнь-угрань раськетнень этногенезэнь видс. Сон ламо важодсь неень шкань удмуртонь келень наукань грамматикань тееманзо лангсо. Сёрмадсь 150 ламо наукань ды методикань коряс важодемат. Сонзэ теориянь коряс ванноманзо-сёрмадоманзо лездасть ламо удмуртонь келень графикань ды орфографиянь кевкстемань пекстамонень.
Фомин, Николай Петрович

Николай Петрович Фомин (1914 ие—1944 ие) — Важодицянь-сокицянь Якстере Армиянь майор, Ине Отечествань Торпингесэ улиця, Советэнь Союзонь Мараля (1944). Эрзя.
Эрямопингезэ.
Николай Фомин чачсь 1914 иень сундерьковонь 24 чистэ Покш Сурмет велесэ (неень шкане — Оренбург ёнксонь Абдулин буе). Прядсь кото класст. &lt;br&gt;
1936 иень ожоковсто саезель Важодицянь-сокицянь Якстере Армияв. Прядсь младшей лейтенантонь курсат. 1941 иень ожоковсто саезь Ине Отечествань Торпингесэ улиця. Ранязель колмонь кирда.
1944 иень ожоковсто Николай Фомин, конась сестэ ульнесь гвардиянь майорокс, ульнесь 1-це 6-це гвардиянь армиянть 90-це гвардиянь леднема дивизиянь 272-це гвардиянь леднема полконь 1-це батальононь прявт (рузкс "комбат").
Вадрясто невтизе прянзо Белорусской ССРнь Витебской ёнксонь идемстэ.&lt;br&gt;
1944 иень аштемковонь 22 чистэ года Фоминэнь батальонось сезизе немецень ды олякстомтызе Картоши ды Плиговки велетнень. &lt;br&gt;
Вейке ротась лиядсь прявттомо ды кодаяк эзь стяво виев ятонь леднема алдо, Фомин стявтызе сонзэ атакас. Атакасо кундазельть 4 артиллериянь леднемапельть, 1 миномётонь батарея ды 3 пулемётт.&lt;br&gt;
1944 иестэ аштемковонь 28 чистэ Фомин Николай стакасто ранязель ды кулось медицинской санитарной батальонсо (медсанбатсо) 1944 иестэ медьковонь 3 чистэ. &lt;br&gt;
Колмозо.
Калмазь Витебской ёнксонь Полоцкой буень Горяны велесэ.
Маралянь лемсэ каземазо.
СССР-нь Верьце Советэнь Мереманзо кувалт 1944 иень медьковонь 22 чистэ Николай Фомин гвардиянь майорось казезель Советэнь Союзэнь Маралянь ине лемсэ ( кисэ) . &lt;br&gt;
Теде башка казезель Ленинэнь орденсэ ды зярыя медальсэ.
2021 ие

2021 (кавто тёжат комсьвасенце) ие
Арлашкин, Григорий Фадеевич

Григорий Фадеевич Арлашкин, чачсь 1918 иень якшамковонь 25 чистэ, Алатырской уездэнь Аловелесэ (неень шкане Ветькень Масторонь Порецень буе) — маштызь 1945 иестэ даволковонь 15 чистэ, Чилисемаёнксонь Пруссиянь Мельзак ошсо (неень шкане Польша Масторонь Пененжно ошось (), Мельзак ()  — советэнь шакань ушман; 1174-цень Кутузовонь 3-це орденэнь леднема полконь 3-це леднема батальононь прявт (348-це Бобруйской Якстере Коцтонь леднемань дивизиясь, 3-це армиясь, 3-це Белорусской ), майорось. Советэнь Союзонь Мараля. Эрзя.
Эрямопингезэ.
Чачсь эрзянь сокицянь-видицянь раськесэ. Прядсь Коммунальной-вачкицянь техникум Алоошсо.&lt;br&gt;
1939 иестэ саезель Важодицянь-сокицянь Якстере Армияв Порецень райвоенкоматонь кувалт ды кучозель служамо венч лангс. Специальной курсань прядомадо мейле кучозель Сэтьме океанонь берёконь ванстомо. 1943 иестэ прядсь курсат Саранскоень торпингень пехотань тонавтнема таркасо ды кучозель , армияв. Секе жо иестэ совась ВКП(б)с. Ульнесь леднемань взводонь, ротань ды батальононь прявтокс. 347 леднемадивизиянь (2-це пурнавксонь) улицякс понгсь сехте виев турематнес Брянскоень ёнкссо, Белоруссиясо, Чилисемаёнксонь Пруссиясо ды Польша Масторсо.
Подвигэзэ.
1945 иестэ даволковонь 15 чистэ Мельзак ошонть маласо Арлашкин майоронть батальонозо саизе турема тарканть сехте вере аштиця пандонть ды цидярдсь 8 ятонь контратакат, чавсть 150 гитлерэнь ушмант ды 5 леднемапельть. Арлашкин майорось ульнесь те пандонть сехте стака турема таркатнесэ ды сонзэ лангс ванозь лия ушмантнэ вадрясто кирдсть прясост. 
Кедь лангсо туремасо чавсь 6 немецть ды сонськак ульнесь чавозь. Чавома таркасо ульнесь калмазьдяк - 2 вайгельбеть пелевеёнксов Мингенен веледенть (Чилисемаёнксонь Пруссия, неень шкане Польша Мастор). 
СССР-нь Верьце Советэнь Мереманзо кувалт 1944 иень чадыковонь 19 чистэ Арлашкин Григорий Фадеевич майорось казезель Советэнь Союзэнь Маралянь ине лемсэ ( кисэ). Кулома ланга.